ငါ့သားရွှေတောင် ရေကိုရှောင်၊ အောင်စံဖြိုး ရေချိုးရက်

ငါ့သားရွှေတောင် ရေကိုရှောင်၊ အောင်စံဖြိုး ရေချိုးရက် သည် မြန်မာဆိုရိုးစကား ဖြစ်သည်။ အချို့နေရာတွင် အောင်စံဖြိုး ရေချိုးတော့ ဟုလည်း သုံးနှုန်းကြသည်။ အဓိပ္ပာယ် ငါ့သားရွှေတောင် ရေကိုရှောင်၊ အောင်စံဖြိုး ရေချိုးရက် ဆိုသည်မှာ ရှေးမြန်မာ့ အယူအဆအရ နာလန်ထစ လူမမာများသည် တနင်္လာ၊ သောကြာ၊ ဗုဒ္ဓဟူးနှင့် စနေနေ့များတွင် ရေမချိုးသင့်ဘဲ တနင်္ဂနွေ၊ အင်္ဂါနှင့် ကြာသပတေးနေ့များတွင် ရေချိုးသင့်သည်ဟု ဆိုလိုသည်။ ဤဆိုရိုးစကားသည် ရှေးခေတ် မြန်မာလူမျိုးတို့၏ ဗေဒင်ယုံကြည်မှုနှင့် ဆေးပညာဆိုင်ရာ အယူအဆများ ရောယှက်နေသည်ကို ဖော်ပြသည်။ ငါ့ = တနင်္လာ သား = သောကြာ ရွှေ = ဗုဒ္ဓဟူး တောင် = စနေ အောင် = တနင်္ဂနွေ စံ = အင်္ဂါ ဖြိုး = ကြာသပတေး ဤသို့ အက္ခရာများနှင့် နေ့များကို ဆက်စပ်ထားခြင်းဖြင့် မှတ်သားရလွယ်ကူစေရန် ရည်ရွယ်သည်။ ယခုခေတ်တွင် ဤအယူအဆကို တင်းတင်းကျပ်ကျပ် လိုက်နာသူ နည်းပါးသော်လည်း ရှေးရိုးအစဉ်အလာကို ထိန်းသိမ်းသောအားဖြင့် လူကြီးသူမများက ပြောဆိုဆုံးမလေ့ရှိကြသည်။ ကိုးကားချက်များ ငါ့သားရွှေတောင် ရေကိုရှောင်၊ အောင်စံဖြိုး ရေချိုးရက်။ [၁၂၂၅-ခန့်] လောကီညွန့်။ ၅၄။ ငါ့သားရွှေတောင် ရေကိုရှောင်၊ အောင်စံဖြိုး ရေချိုးတော့။ [၁၃၃၆] လောကီစုံ။ ၁၁။ ကိုးကား Category:မြန်မာဆိုရိုးစကားများ